Hei! Olen Charita Carter. Olen vanhempi luova
tuottaja Walt Disney Imagineering -yhtiössä.
Vastuullani on johtaa ryhmiä, jotka luovat
nähtävyydet, joita vieraamme pääsevät kokemaan.
Etsimme jatkuvasti tapoja vierailijoidemme
kokemusten parantamiseen, ja teknologia
on sen ytimessä.
Hienosti tehty! Olet nyt ohjelmoinut BB-8:aa.
Luulen, että on tullut aika koettaa jotain
hieman vaikeampaa. Tuumasta toimeen!
Nyt kun olet oppinut hieman ohjelmoinnin
alkeita, siirrymme vähän ajassa taaksepäin.
Pääset luomaan oman pelin, jota
tähdittävät R2-D2 ja C3PO.
Sitä varten meidän täytyy tutustua asiaan,
jota peliohjelmoijat hyödyntävät päivittäin.
Tämä aihe on tapahtumienkäsittely.
Tapahtumamäärite kertoo ohjelmalle,
että sen tulee kuunnella tai odottaa
kunnes jotain tapahtuu ja sitten
suorittaa jokin toimenpide.
Erilaisia tapahtumia ovat esimerkiksi
hiirenpainikkeen- tai nuolinäppäimenpainallus
sekä kosketusnäytönnäpäytys.
Tässä esimerkissä yritämme saada R2-D2:n
liikkumaan ylöspäin välittääkseen viestin
kapinallispilotille ja sitten liikkumaan
alaspäin toisen kapinallispilotin luo.
Käytämme tapahtumia saadaksemme hänet
liikkumaan pelaajan painaessa
ylä- tai alanuolinäppäintä tai
ylä- tai alanuolipainiketta.
Liitämme kun nuoli ylös -tapahtumalohkoon
liiku ylös -lohkon. Kun pelaaja painaa
ylänuolinäppäintä, suoritetaan kun nuoli ylös -lohkoon
liitetty ohjelmakoodi.
Samankaltaisella toimenpiteellä
saamme R2-D2:n liikkumaan alaspäin.
Sen sijaan, että kirjoittaisimme kaiken
droidia ohjaavan koodin etukäteen, voimme
asettaa droidin tottelemaan näppäinten- ja
painikkeidenpainalluksia ruudulla liikkumiseksi.
Askel askeleelta pelisi muuttuu
entistä vuorovaikutteisemmaksi.